Т1аьххьарчу шерашкахь гочдаран декъехь дукха болх беш бу яздархой. Нохчийн маттера оьрсийн матте а, ткъа иштта оьрсийн маттера нохчийн матте а гочйо цара исбаьхьаллин произведенеш: стихаш, баснеш, поэмаш, дийцарш, повесташ, романаш. Гочдар дика хиларца дешархоша билгалъяьхна Ахматукаев Адама оьрсийн маттера нохчийн матте гочйина М.Ю.Лермонтовн «Мцыри» — поэма; Э.Минкаиловс гочйина Л.Н.Толстойн «Хьаж-Мурд» — повесть; Маргошвили Султана гуьржийн маттера нохчийн матте гочйина Н.Думбадзен, Важа Пшавелин, Александр Казбегин роман, стихаш, поэмаш, дийцарш, повесташ а; Борхаджиев Хожбаудис гочйина К.Симоновн, Р.Гамзатовн, К.Хетагуровн, М-С.Гадаев, Ш.Арсанукаевн, А.Айдамировн, Л.Абдулаевн и.д1.кх. (нохчийн маттера оьрсийн матте, оьрсийн маттера нохчийн матте) – стихаш а.